William Martin Morris

William Martin Morris (født 8. oktober 1943 i Brisbane i Australia) er emeritert katolsk biskop av Toowoomba i Australia. Han ble avsatt av pave Benedikt XVI i 2011.

Liv og virke

Prest
William Martin Morris ble presteviet 28. juni 1969 av hjelpebiskop Henry Joseph Kennedy for erkebispedømmet Brisbane.

Biskop
Den 20. november 1992 ble Morris utnevnt av pave Johannes Paul II til biskop av Toowoomba. Bispevielsen ble foretatt av hans forgjenger i embedet, biskop Edward Francis Kelly M.S.C. den 10. februar 1993. Medkonsekrerende var erkebiskopen av Brisbane, John Alexius Bathersby, og hans forgjenger erkebiskop Francis Roberts Rush.

Han ble kjent for sitt pastorale lederskap og sint engasjement angleldende saker for bispedømmets administrasjon om seksuelle overgrep. I 2009 avsatte han rektor for 'ek katolsk barneskole i Toowoomba og to Catholic Education-ansatte dor å ha unnlatt å melde fra til politiet om en tidlig klage fra en skolepike. 

Den 17. november 2006 offentliggjorde Morris et brev om fremtiden for presteskapet i hans bispedømme hvori han nevnte prestevielser av kvinner, av gifte menn, og anerkjennelse av anglikanske, lutherske og metodistiske (Uniting Church in Australia) presteordinasjoners gyldighet. Dette stred mot blant annet pave Johannes Paul IIs apostoliske skriv Ordinatio sacerdotalis. Dessuten ble det konflikt med den romerske kurie om bruken av generalabsolusjon i Morris' bispedømme. Det var også snakk om liturgiske avvik.

Konflikt med Vatikanet: I desember 2006 mottok Morris en fax som bad ham om å komme til Roma i februar 2007 for møter med tre kardinaler, Giovanni Battista Re, da leder av Bispekongregasjonen i Vatikanet, William Levada, leder av Troskongregasjonen, og Francis Arinze. Morris kom ikke, under henvisning ttil «pastorale hensyn», og tilbød seg å reise dit i mai.

Det fulgte en apostolisk visitasjon, utført i april 2007, av den amerikanske erkebiskop av Denver, Charles Joseph Chaput.  og Chaput presenterte sin rapport for Vatikanet i mai 2007. Morris har sagt at han aldri har sett denne rapporten. Han mottok fra Vatikanet et dokument fra Bispekonferanser som tok opp 13 separate anliggender.

Morris forhandlet så med forskjellige avdelinger i Vatikanet i flere år. Forsøk fra Vatikanets folk til å få Morris til å harmonisere itt teologiske lederskap med kirkens lære og ordning inkluderte flere møter i Roma, og der ble han også flere ganger bedt om å søke avskjed.

I desember 2008 skrev biskop Morris til pave Benedikt XVI og bad om en audiens. Han ble mottatt av Paven den 4. juni 2009. Senere hevdet Morris at han var blitt fortalt at «det er Guds vilje at du fratrer».

Avsettelse
I februar 2011 skrev den apostoliske nuntius i Australia, titulærerkebiskop Giuseppe Lazzarotto, til Morris og bad ham om å søke avskjed.

Vatikanet meddelte den 2. mai 2011 at Morris var blitt fratatt sitt embede som biskop av Toowoomba. Dagen før hadde biskop Morris allerede bekjentgjort for folket i bispedømmet av «det er blitt fastlsagt av pave Benedikt XVI at bispedømmet er bedre tjent med en ny biskops lederskap», men at han mente at han var blitt berøvet natural justice. Morris kunngjorde sin tidligpensjonering ved 67 års alder, og understreket at han ikke hadde selv søkt om avskjed. Dagen etter ble avsettelsen kunngjort i Australia av den apostoliske nuntius - Paven hadde removed [Morris] from pastoral care i ditt bispedømme.

Noen dager etter støttet Den australske katolske bispekonferanse Vatikanets avgjørelse på grunn av de læremessige og ordningsmessige forhold involvert, men beklaget at det gikk slik det gikk.

Biskop Morris forble meget forarget over sin avsettelse og de forutgående prosesser, holdt foredrag om dette og om hvordan Det andre Vatikankonsils nyvinninger ble sviktet, og utgav i 2014 en bok om sine erfaringer.

Verker
Morris, William (2014): Benedict, Me and the Cardinals Three, Baker & Taylor, ISBN 978-1-921511-42-4

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933
 Kardinal Norman Thomas Gilroy (1896-1977) *1935
 Biskop Edward Francis Kelly, M.S.C. (1917-1994) *1969
 Biskop William Martin Morris (1943-) *1993

Referanser

Australske katolske biskoper
Linjen Rebiba
Personer fra Brisbane